## Uredba o organiziranju i financiranju obnove ratom oštećenih obiteljskih kuća V. I VI. Stupnja oštećenja

### NN 37/1995 (6.6.1995.), Uredba o organiziranju i financiranju obnove ratom oštećenih obiteljskih kuća V. I VI. Stupnja oštećenja

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama ureduje pojedina pitanja iz djeIokruga Zastupničkog doma Sabora
Republike Hrvatske ("Narodne novine", broj 79/94), Vlada Republike
Hrvatske je na sjednici održanoj 25. svibnja 1995. donijela

## UREDBU

### O ORGANIZIRANJU I FINANCIRANJU OBNOVE RATOM OŠTEĆENIH OBITELJSKIH KUĆA V. I VI. STUPNJA OŠTEĆENJA

Članak 1.

Ovom Uredbom ureduje se organiziranje obnove obiteljskih kuća V. i VI.
stupnja oštećenja, etape obnove, financiranje obnove te stručni poslovi
u svezi s obnovom.

Članak 2.

Za potrebe ove Uredbe koriste se sljedeći pojmovi:

- područje obnove - područje utvrđeno Uredbom o područjima na kojima
će se koristiti sredstva ostvarena prema Zakonu o financiranju obnove te
o područjima na kojima će se primjenjivati poticajne mjere ("Narodne
novine", broj 78/93),

- obiteljska kuća - individualna stambena zgrada s jednim do najviše
tri stana, koja je smještena u područje obnove i povratka,

- stupanj oštećenja obiteljske kuće - stupanj oštećenja obiteljske kuće
odreden prema Uputi za primjenu Zakona o utvrđivanju ratne štete ("Narodne
novine" broj 54/93) od komisije odredene temeljem te upute,

- etapa obnove obiteljske kuće - označava logičan slijed graditeljskih
radova i unutarnjeg uređaja na obiteljskim kućama V. i VI. stupnja oštećenja,

- ovlašteni korisnik obiteljske kuće (dalje u tekstu: korisnik) - nositelj
stanarskog prava, najmoprimatelj, korisnik osobne služnosti doživotnog
stanovanja, te korisnik po kojoj drugoj pravno valjanoj osnovi.

Članak 3.

Obnova u ratu oštećenih obiteljskih kuća V. i VI. stupnja oštećenja
sukladno ovoj Uredbi organizira se i provodi u četiri etape:

- radovi prve etape su sanacija ili izrada nosivih zidova, međukatnih
konstrukcija ili stubišta;

- radovi druge etape su izrada krovne, odnosno stropne konstrukcije,
te izrada dimnjaka i krovne limarije;

- radovi treće etape su zatvaranja građevine vanjskom stolarijom i to
ugradnjom vanjskih vrata i prozora;

- radovi četvrte etape su radovi unutarnjeg uredenja i to: zidarski
(zidanje pregradnih zidova, žbukanje stropova i zidova), obrtnički (izrada
podova, soboslikarski, ličilački i keramičarki radovi), instalaterski (izvedba
vodovoda, kanalizacije i elektroinstalacija) radovi i ugradnja stolarije
i odgovarajuće opreme.

Radovi prve, druge i treće etape (dalje u tekstu: osnovni ra dovi obnove)
iz stavka 1. ovoga članka financiraju se sredstvima Državnog proračuna
a koje organizira i provodi Ministarstvo razvitka i obnove.

Radovi iz alineje 4. stavka 1. ovoga članka izvode se sredstvima kredita
koje odobrava Hrvatska kreditna banka za obnovu (dalje u tekstu: HKBO)
u skladu s ovim i posebnim propisom.

Članak 4.

Osnovni radovi obnove iz članka 3. ove Uredbe organiziraju se i izvode
u okviru programa obnove obiteljskih kaća V. i Vl. stupnja oštećenja tako
da se dovedu u stanje koje je bilo prije njihova oštećenja odnosno razaranja,
ne povećavajući površinu odnosno volumen građevine kao i ne povećavajući,
u pravilu razinu ni osnovnu kvalitetu materijala koji se ugrađuje.

Vrijednost osnovnih radova obnove izračunava se tako da se utvrđene
količine pomnože s ugovorenom cijenom za to područje obnove.

Način izračuna cijene osnovnih radova obnove propisuje ministar razvitka
i obnove, i to u roku 30 dana od dana stupanja na snagu ove Uredbe.

Valjan je izračun cijene izvedenih ili potrebnih osnovnih radova obnove
onaj koji ovjeri Ministarstvo razvitka i obnove -područno povjerenstvo
za obnovu.

Članak 5.

Vlasnici, suvlasnici odnosno korisnici obiteljskih kuća imaju pravo
na fianciranje osnovnih radova obnove:

- ako se obiteljska kuća nalazi na području obnove;

- ako je utvrđeno oštećenje V. i VI. stupnja na obiteljskoj kući ;

- ako je u obiteljskoj kući obitelj vlasnika, suvlasnika odnosno korisnika
sa obitelji prebivala u toj kući neposredno do početka ratnih operacija
na tom području i ako priloži pisanu izjavu da će se nakon obnove vratiti
i nastaniti u toj kući;

- ako vlasnik, suvlasnik odnosno korisnik obiteljske kuće nije koristio
pravo na kredit za obnovu obiteljske kuće prema odredbama Zakona o kreditiranju
ratom oštećenih i razrušenih stambenih i gospodarskih objekata ("Narodne
novine", broj 109/93);

- ako vlasnik, suvlasnik odnosno korisnik na čijoj se obiteljskoj kući
izvode osnovni radovi obnove ima pravo na kredit za izvođenje radova četvrte
etape a zahtjev za odobrenje tog kredita podnosi odmah po sklapanju ugovora
za izvođenje osnovnih radova obnove.

Članak 6.

Vlasnici, suvlasnici odnosno korisnici obiteljskih kuća koji ostvare
pravo na obnovu opsega osnovnih radova obnove, nisu dužni vratiti ta sredstva
osim kada je to utvrđeno posebnim propisom.

Članak 7.

Vlasnici, suvlasnici, odnosno korisnici obiteljskih kuća V. ili VI.
stupnja oštećenja podnose zahtjev za izvođenje radova iz stavka 1. članka
3. ove Uredbe Ministarstvu razvitka i obnove putem područnog povjerenstva
za obnovu u mjestu gdje se kuća nalazi.

Zahtjev iz stavka 1. ovoga članka mogu podnijeti i osobe koje su dobile
kredit za obnovu obiteljske kuće V. ili VI. stupnja oštećenja prema Zakonu
o kreditiranju ratom oštećenih i razrušenih stambenih i gospodarskih objekata,
a radove obnove nisu ni otpočele ili su ih samo dijelom izvršile.

Poziv za izvodenje radova iz članka 3. ove Uredbe javno se oglašava.
Vlasnici, suvlasnici odnosno korisnici podnose zahtjev za izvodenje radova
obnove u roku 7 dana od javnog poziva.

Područno povjerenstvo za obnovu ustrojava se radi obavljanja zadaća
prema ovoj Uredbi, a čine ga tri člana.

Članak 8.

O pravu na izvođenje radova obnove prema članku 3. ove Uredbe odlučuje
rješenjem Ministarstvo razvitka i obnove-područno povjerenstvo za obnovu.

Članak 9.

Ugovor o obnovi obiteljske kuće sklapaju Ministarstvo razvitka i obnove
i vlasnik, suvlasnik, odnosno korisnik kuće, a prema uvjetima utvrđenim
rješenjem iz članka 8. ove Uredbe.

Članak 10.

Pravo na osnovne radove obnove iz stavka 2. članka 3. ove Uredbe mogu
imati i korisnici kredita iz stavka 2. članka 7. ove Uredbe, koji su dobili
kredit za obnovu obiteljske kuće V. ili VI. stupnja oštećenja a radove
obnove nisu ni otpočeli. Ovo pravo mogu ostvariti ako su ispunjeni uvjeti
iz članka 5. ove Uredbe, te ako prije sklapanja ugovora iz članka 9. ove
Uredbe vrate odjednom, putem banke koja je odobrila kredit, odredeni dio
kredita HKBO.

Iznos kreditnih sredstava iz stavka 1. ovoga članka koji je korisnik
kredita dužan vratiti HKBO je razlika odobrenog kredita i iznosa kredita
propisanog u posebnom propisu za radove unutarnjeg uredenja obiteljske
kuće.

Osoba iz stavka 1. ovoga članka dužna je preostalim iznosom kredita
koji je utvrđen za unutarnje uređenje izvesti radove unutarnjeg uređenja
obiteljske kuće.

Članak 11.

Pravo na nastavak započetih osnovnih radova obnove obiteljske kuće iz
stavka 2. članka 3. ove Uredbe mogu imati i oni korisnici kredita iz stavka
2. članka 7. ove Uredbe koji su dobili kredit za obnovu obiteljske kuće
V. ili VI. stupnja a koji su obnovu samo dijelom izvršili.

Pravo iz stavka 1. ovoga članka može se ostvariti ako su ispunjeni uvjeti
iz članka 5. ove Uredbe, ako korisnici kredita za nastavak radova obnove
prilože pisani izračun o vrsti, opsegu i vrijednosti izvedenih osnovnih
radova obnove na obiteljskoj kući ovjeren od Ministarstva razvitka i obnove
- područnog povjerenstva, te ako prije sklapanja ugovora iz članka 9. ove
Uredbe vrate odjednom, putem banke koja je odobrila kredit, odredeni dio
kredita HKBO.

Iznos kreditnih sredstava koje je korisnik kredita dužan vratiti HKBO
je razlika odobrenog kredita i iznosa kredita propisanog u posebnom propisu
za radove unutarnjeg uređenja kojemu je pribrojen iznos iz ovjerenog izračuna.

Osoba iz stavka 1. ovoga članka dužna je preostalim iznosom kredita
koji je utvrđen za unutarnje uređenje izvesti radove unutarnjeg uređenja
obiteljske kuće.

U slučaju iz ovoga članka ne ostvaruje se pravo otpisa dobivenih kreditnih
sredstava na teret Državnog proračuna.

Članak 12.

Ova Uredba stupa na snagu osmog dana od dana objave u " Narodnim
novinama".

Klasa:361-08/95-01/07

Urbroj: 5030105-95-2

Zagreb, 25. svibnja 1995.

Predsjednik

**Nikica Valentić**, v. r.

Uredba, NN 37/1995-747
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)